Abonyi Horgász Egyesület

 SZERVEZETI ÉS MŰKÖDÉSI SZABÁLYZAT**A**

 /Javaslat/

 **I.**

 **BEVEZETŐ**

1. **§**

1./ A jelen Szervezeti és Működési Szabályzatot az Abonyi Horgász

Egyesület közgyűlése 2013. június 09. napján kelt ……./2013 számú határozatával – a jelenleg hatályos SZMSZ módosításaként – elfogadta és 2013. június 09. napjával hatályba léptette.

2./ Jelen Szervezeti és Működési Szabályzattal összefüggésben az

 alábbi, értelmező kifejezéseket alkalmazzuk.

 a./ Abonyi Horgász Egyesület, a továbbiakban: Egyesület,

 b./ Szervezeti és Működési Szabályzat a továbbiakban: Szabályzat,

 (SZMSZ)

 c./ Az Egyesület hatályos alapszabálya, a továbbiakban:

 alapszabály,

 d./ Az Egyesület taggyűlése, továbbiakban: taggyűlés.

1. §

 **Az SZMSZ célja**

1./ A jelen szabályzat az egyesülési jogról szóló 2012. évi CLXXV. törvény, valamint az Egyesület alapszabálya alapján készült.

2./ A szabályzat az Egyesület működésének és gazdálkodásának, az

 Egyesület civil szervezet jellegének megfelelő szabályokat

 tartalmazza,

* a civil szervezet működésére jellemző, nagyrészt hosszabb időre érvényes adatokat, alapvető elveket és előírásokat, a célokat és feladatokat, tevékenységi körét,
* az Egyesület irányítási rendszerét, szervezeti felépítését, általános működési rendelkezéseit, belső szabályozásait,
* az Egyesület vezető és ellenőrző szerveit, azok feladatait és jogkörét.

A Szabályzat betartása (betartatása) az Egyesület , elnökségének kötelessége.

 **II.**

 **ÁLTALÁNOS RÉSZ**

1. **§**

**Az Egyesület főbb feladatai:**

Az Egyesület teljes neve: Abonyi Horgász Egyesület

Az Egyesület rövidített neve: AHOE.

Székhelye: 2740 Abony Nagykőrösi u. 83.

Postai címe: 2740 Abony Nagykőrösi u. 83.

Telefonszáma: 30/4472331

Telefax száma: 53/362695

Az Egyesület hatályos alapszabályának kelte: 2013. június 09.

Bírósági bejegyzés száma: 4 Pk.60.165/1989/27

Az Egyesület felügyeleti szerve: Pest Megyei Főügyészség

1. **§**

 **Az Egyesület célja és feladatai**

**1./** Az Egyesületet egymás kölcsönös támogatására önkéntes

 elhatározásból hozták létre. Elsődleges célja a horgászat

 érdekeinek előmozdítása és megvédése.

1./ Az Egyesület céljait és egyben fontosabb tevékenységi köreit az

 Alapszabály 3.§. tartalmazza.

1. **§**

 **AZ EGYESÜLET JOGÁLLÁSA**

1./ Az Egyesület mint jogi személy, jogokat szerezhet és

 kötelezettségeket vállalhat.

2./ Az Egyesület alapvető céljainak megvalósítása érdekében

 gazdasági tevékenységet folytathat. A szerződésekből keletkező

 jogok és kötelezettségek az Egyesületet, mint jogi személyt illetik

 meg, illetve terhelik.

1. **§**

 **AZ EGYESÜLET KÉPVISELETE**

1./ Az Egyesület képviseletét általánosan az Egyesület elnöke látja

 el az Alapszabálynak megfelelően. [18 §. (5), 19.§ (1) g)]

1. **§**

 **NEMZETKÖZI KAPCSOLATOK**

1./ Az Egyesület nevében és képviseletében külföldi szervekkel kapcsolatot tarthat, illetve tárgyalásokat folytathat az elnök, valamint az alelnökök.

2./A nemzetközi kapcsolatok létesítéséről az elnökség javaslata alapján a taggyűlés dönt. A nemzetközi kapcsolatokat a taggyűlés megbízásából az elnök koordinálja.

 **III.**

 **AZ EGYESÜLET SZERVEZETE**

1. **§**

**Az egyesület szervei:**

a./ Taggyűlés

b./ Elnökség

c./ Felügyelő Bizottság

d./ Etikai és Fegyelmi Bizottság

1. **§**

 **A taggyűlés**

1./ Az Egyesület legfelsőbb önkormányzati szerve a taggyűlés, amely

 az egyesületi élet minden kérdésében dönthet. Határozatai a

 elnökségre és a tagságra is kötelezőek.

2./ A taggyűlés tagjai az adott évre érvényes tagsággal rendelkezők.

3./ A taggyűlés hatáskörét az alapszabály 15.§. (2) bekezdése

 tartalmazza.

5./ A taggyűlés összehívása és előkészítése:

 a./ A taggyűlést rendes ülésre évente az elnök, annak

 akadályoztatása, esetén az elnökség hívja

 össze, és az elnökség által javasolt, a taggyűlés által

 megválasztott személy vezeti le.

 b./ A taggyűlés ülését az Alapszabályban meghatározott esetekben

 és módon a Felügyelő Bizottság is összehívhatja.

 c./ Össze kell hívni a rendkívüli taggyűlést, ha a tagság 1/3-a

 az ülés céljának és okának megjelölésével kéri,

 d./ a felügyelő szerv indítványozza.

e./ A taggyűlés ülésének napjáról, idejéről, helyéről, - a taggyűlést

 megelőzően legalább 15 nappal – írásbeli meghívóban kell

 értesíteni a tagokat. Szabályszerű összehívás hiányában a

 taggyűlés döntést csak abban az esetben hozhat, ha minden

 tagja jelen van és egyetért az ülés megtartásával.

f./ A taggyűlés időpontját, helyét és napirendjét főszabályként az

 alapszabálynak megfelelően az elnökség határozza meg.

g./ A taggyűlés ülése elé kerülő előterjesztések előkészítéséről, az

 ülés adminisztrációs és technikai előkészítéséről, elvégzéséről

 az elnök gondoskodik.

6./ A taggyűlés lefolytatása:

a./ A taggyűlésen megjelent, szavazásra jogosult tagok jelenlétüket,

 a jelenléti íven aláírásukkal igazolják.

b./ A taggyűlés megnyitása előtt a tagok számára készített jelenléti ív

 alapján a levezető elnök a határozatképességet megállapítja.

 Határozatképes a taggyűlés akkor, ha a tagjainak több mint fele az

 ülésen jelen van.

 Amennyiben határozatképtelen a taggyűlés, abban az esetben új

 taggyűlést kell összehívni, akár azon a napon is, ami akkor már a

 létszámtól függetlenül, határozatképes, kivéve az alapszabály 15.§ (6) a)-f) tárgykörökben.

c./ A határozatképesség megállapítása után a levezető elnök a

 taggyűlést megnyitja.

d./ A Vezetőség javaslatára a levezető elnök tesz az ülés jegyzőkönyvvezetőjének

 és két hitelesítőjének személyére. A javaslatot szavazásra

 bocsátja és a taggyűlés nyílt szavazással és egyszerű

 szótöbbséggel fogadja el, majd megállapítja a jegyzőkönyvvezető

 és a hitelesítők személyét.

e./ A levezető elnök ismerteti a napirendet, kéri az esetleges

 módosításra, vagy kiegészítésre történő javaslatokat. A

 napirendet, valamint az esetleges módosító és kiegészítő

 javaslatokat a taggyűlés nyílt szavazással, egyszerű szótöbbséggel

 fogadja el. A levezető elnök javaslatot tehet arra is, hogy egy

 vagy több, illetve valamennyi napirendi pont előadása után

 folytassa le a vitát. Erről a taggyűlés ugyancsak nyílt szavazással

 dönt.

7./ A napirendi pontok előterjesztése után a levezető elnök a vitát

 megnyitja. A vitában minden résztvevő felszólalhat, a felszólalások

 sorrendjét a jelentkezések sorrendjében a levezető elnök állapítja

 meg. A taggyűlés résztvevői a napirenden szereplő ügyekkel

 kapcsolatban kérdéseket tehetnek fel és észrevételekkel

 javaslatokkal élhetnek. Ezekre a kérdésekre és javaslatokra a

 levezető elnök felkérésére a napirend előadója, valamelyik

 tisztségviselője, vagy a meghívott szakértő válaszol.

 Az ülés napirendjének betartására, az ülés kitűzött napirendi

 pontjainak megtárgyalására a levezető elnök ügyel, javasolhatja a

 taggyűlésnek a felszólalások idejének a korlátozását, berekesztését,

 erről a taggyűlés nyílt szavazással, egyszerű szótöbbséggel dönt.

 A vita eredményét, a javaslatokat a levezető elnök összegzi, majd

 javaslatot tesz a határozatra. Határozatmódosító javaslatok esetén

 először a módosításról szavaztat, s a határozati javaslatot már e

 módosított formában terjeszti elfogadásra.

Valamennyi napirendi pont megtárgyalása és a határozatok meghozatala után a levezető elnök a taggyűlést berekeszti.

8./ A taggyűlés jegyzőkönyve:

a./ A taggyűlésről a jegyzőkönyvvezető által készített rövidített

 jegyzőkönyv készül.

 A jegyzőkönyvet az iratkezelési szabályzat szerint kell

 megőrizni.

b./ A jegyzőkönyv tartalmazza:

 - a taggyűlés helyét és idejét,

 - az összehívás szabályszerűségére és határozatképességre

 vonatkozó megállapítást,

* a megjelent szervek képviselőjének és meghívottaknak a nevét
* a levezető elnök, a jegyzőkönyvvezető és a hitelesítőknek a

megnevezését,

* a taggyűlés napirendi pontjait,
* az elhangzott kérdéseket, javaslatokat, valamint a felszólalások

tartalmi összefoglalását.,

* a szavazások eredményét,
* határozatokat és a végrehajtásért felelős személyek nevét,

valamint – szükség esetén – a végrehajtások határidejét.

c./ a jegyzőkönyvet a taggyűlést követő 8 napon belül írásban kell

 elkészíteni és azt az ülést levezető elnök, a jegyzőkönyvvezető és

 a két tanú írja alá az ülést követő 20 napon belül. A hitelesített

 jegyzőkönyv egy példányát haladéktalanul át kell adni az

 egyesület jogi képviselőjének. A jegyzőkönyv,

 a jelenléti ív, az előterjesztett írásos anyagok, a meghívó és egyéb

 mellékletek megőrzéséről az egyesület titkára gondoskodik.

 A jegyzőkönyvbe a taggyűlés tagjai tekinthetnek be, ettől eltérő

 betekintésre az elnök adhat engedélyt.

 A határozatokról – jegyzőkönyvi kivonat formájában – a tagságot

 tájékoztatni kell.

9./ A választás és a szavazás lebonyolítása:

a./ A taggyűlésen megtartásra kerülő választás előkészítéséről az

 az egyesület elnöke, a lebonyolításhoz szükséges feltételekről

 az egyesület titkára gondoskodik.

 A tisztségek betöltésére jelölt személyekre a taggyűlés által

 korábban megválasztott Jelölő Bizottság tesz javaslatot a

 taggyűlésnek.

b./ Az Egyesület elnökét, elnökségét, a Felügyelő és Etikai és Fegyelmi

Bizottságok elnökét és tagjait a közgyűlés választja. Jelöltet a Jelölő Bizottság, illetve a közgyűlés bármelyik tagja is állíthat. Jelölt az lesz, aki a közgyűlésen megkapja a határozatképes létszámban jelenlevő tagok egyharmadának támogatását.

c./ Ha a Jelölő Bizottság által javasoltak nem kapták meg a jelöléshez

 szükséges számú szavazatot, akkor az ülésen résztvevő tagok

 is tehetnek javaslatot, melyről a taggyűlés nyílt szavazással dönt.

 A nyílt szavazással megválasztásra kerülők esetében a Jelölő

 Bizottság tesz elsőként javaslatot a jelöltekre. A javasolt személy

 mellett el kell mondani azt is, hogy kik kaptak még jelölést az

 adott funkcióra. Ezt követi a további javaslattétel a tagság részéről

 és a vita a jelöltekről. Ezután személyenként kell szavazni arról – a

 javaslattétel sorrendjében – hogy végül is kit választ meg az adott

 funkcióra a tagság. Az tekinthető megválasztottnak, aki a leadott

 szavazatok 50%+1 fő szavazatát megkapta.

 A jelöltek ABC sorrendben kerülnek a szavazólapra.

d./ A tisztújító taggyűlés először megválasztja az elnökség javaslatára

 az ülés levezető elnökét.

e./ Titkos választás esetén a választás úgy kezdődik, hogy a

 Szavazatszedő Bizottságnak meg kell állapítania, hogy a

 szavazatszedő urna üres, majd az urnát lezárja, zárszalaggal látja

 el és azt az Egyesület bélyegzőjével lepecsételi.

f./ A szavazólapon szereplő jelöltekre úgy lehet szavazni, hogy a

 szavazólapon a jelölt neve előtti karikába X-et tesz. A jelölt

 elleni szavazás módja az, hogy a szavazó a jelölt nevét nem jelöli

 meg X-el.

 Érvénytelen az a szavazat, amelyből nem tűnik ki az, hogy kire

 adták le, vagy megsérült a szavazólap. eltépték, összefirkálták stb,

 a szavazat érvényessége szempontjából figyelmek kívül kell hagyni,

 ha a szavazólapon a hozzáírások folytán több jelölt szerepel, mint

 ahány személyt a tisztségre meg kell választani, a szavazatot

 érvénytelennek kell tekinteni.

g./ A szavazás befejezése után a Szavazatszedő Bizottság külön helyiségben megkezdi a szavazatok összeszámolását. A leadott

 szavazatok számát fel kell jegyezni, majd ezekből ki kell választani

 azokat, amelyeken változás nem történt.

 Ezeket ugyancsak meg kell számolni és az e célra szolgáló összesítő

 lapon a szavazók számát, a jelöltek, illetve a szavazatot kapott más

 személyek neve mellé kell írni.

 A megmaradt szavazó lapokból ki kell választani azokat, amelyek

 érvénytelen szavazatnak tekintendők és ezek számát is külön fel

 kell jegyezni. Az így visszamaradt szavazólapokról az összesítő

 lapra minden név mellé vonással kell feljegyezni az egyes szemé-

 lyekre leadott érvényes szavazatokat. Ha olyan személyre is esett

 szavazat, akinek a neve a szavazólapon eredetileg nem szerepelt,

 e nevekkel az összesítő lapon lévő személyek névsorát ki kell

 egészíteni.

 A szavazás eredményét a leadott szavazatok száma határozza meg.

 Az adott tisztségre azt a személyt kell megválasztottnak tekinteni,

 aki a legtöbb szavazatot kapta, feltéve, hogy ezzel megkapta a

 szavazásra jogosult és a taggyűlésen jelenlévő személyek

 szavazatainak több mint felét.

Amennyiben ez nem történik meg, a szóbanforgó tisztségre új választási fordulót kell tartani a két legtöbb szavazatot kapott jelölt részvételével.

h./ A Szavazatszedő Bizottság a titkos szavazásról a szavazatok össze-

 számlálása és a választás eredményének megállapítása után, még

 a szavazó helységben jegyzőkönyvet készít. A jegyzőkönyvben fel

 kell tüntetni az Egyesület nevét, a taggyűlés időpontját, a

 Szavatszedő Bizottság tagjainak nevét és a jegyzőkönyvvezetőt.

 Rögzíteni kell azt, hogy a szavazatgyűjtő úrna zárszalagjai

 sértetlenek voltak, továbbá azokat az időpontokat, amikor a sza-

 vazás megkezdődött és amikor befejeződött.

 Ezt követően fel kell tüntetni a szavazáson részt vett személyek, a

 leadott érvényes és érvénytelen szavazatok számát.

 Meg kell állapítani, hogy az egyes tisztségekre kiket választottak

 meg és az egyes személyekre hány érvényes szavazatot adtak,

 majd jegyzőkönyvbe kell foglalni azt, hogy a megválasztott szemé-

 lyeken kívül kik, milyen tisztségre és hány szavazatot kaptak. A

 jegyzőkönyvet a Szavazatszedő Bizottság tagjai, és a jegyzőkönyv-

 vezető írja alá.

i./ A választás eredményét a Szavazatszedő Bizottság elnöke a

 jegyzőkönyv alapján a taggyűlés ülésén ismerteti.

j./ Az elnökség 9 tagból és 1 póttagból, a Felügyelő Bizottság 3 tagból, az Etnikai és Fegyelmi Bizottság 3 tagból áll, és mindegyik testület mellé 1-1 póttagot választ a közgyűlés. Amennyiben ciklus közben a testületből valaki kiesik, akkor a testület a póttagot hívja be a testületbe.

1. **§.**

 **AZ ELNÖKSÉG**

1./ Az elnökség az Egyesület általános hatáskörű végrehajtó szerve,

 amely a taggyűlésnek tartozik felelősséggel és munkájáról köteles

 rendszeresen beszámolni. Határozatai a tisztségviselőkre és a

 tagságra egyaránt kötelezőek.

2./ Az elnökség tagjai: az Elnök, a két alelnök, a titkár, házi pénztáros + 4 tag, + 1 fő póttag.

3./ Az elökség hatáskörét az Alapszabály 17.§-a tartalmazza.

4./ Az elnökségi ülés ügyrendje:

 A./ Az elnökségi ülés összehívása és előkészítése:

 1./Az elnökség ülését a szükségeshez képest, de legalább

 évente 6 alkalommal az Egyesület elnöke hívja össze és vezeti.

Akadályoztatása esetén az I. alelnök vagy az elnökség által kijelölt elnökségi tag hívja össze és helyettesíti.

 2./A Felügyelő Bizottság az Alapszabályban meghatározott

 esetekben ugyancsak jogosult az elnökség ülését összehívni.

 3./A meghívót, amely az ülés helyét, időpontját és napirendjét

 tartalmazza, legkésőbb az ülés időpontját megelőző 5. napon

 kell eljuttatni az elnökség tagjaihoz.

 4./Az elnökség határozatképes, ha tagjainak több mint a fele

 jelen van.

 B./ Az elnökségi ülés lefolyása:

 1./Az elnökségi ülésről jegyzőkönyvet kell készíteni, ez utóbbit

 az elnök (illetve az ülés levezető elnöke), a jegyzőkönyvvezető

 és két hitelesítő írja alá.

 2./A jegyzőkönyvnek tartalmaznia kell:

 - az elnökségi ülés helyét, idejét,

 - a meghívás szabályszerűségére és határozatképességére

 vonatkozó megállapítást,

* a jegyzőkönyvvezető és a hitelesítők nevét,
* a napirendi javaslat ismertetését és az ezzel kapcsolatos

indítványok lényegét,

* a kérdéseket, javaslatokat és az azokra adott választ,
* a szavazás eredményét, a javaslatra vonatkozó állásfoglalást

illetően (igen, nem, tartózkodott),

* az elnökségi ülés határozatát (határozatait),
* a végrehajtásért felelős személy (személyek) nevét és

szükség esetén a végrehajtás határidejét.

 Az elnökségi ülés jegyzőkönyvét az ülést követő 8 napon belül

 kell elkészíteni.

3./A jegyzőkönyvet az elnökség tagjai és a Felügyelő Bizottság

 elnöke bármikor megtekinthetik.

4./A titkárnak gondoskodnia kell a jegyzőkönyv és a mellékleteinek

 megőrzéséről.

1. **§.**

 **A FELÜGYELŐ BIZOTTSÁG**

1./a Felügyelő Bizottság az Egyesület törvényes működését felügyelő

 ellenőrző szerv, tevékenységéért a taggyűlésnek tartozik felelősséggel. A Bizottság elnökét és 2 tagját a taggyűlés választja

 meg, Ők az Egyesületben más tisztséget nem tölthetnek be.

2./A Felügyelő Bizottság jogkörét az Alapszabály 22.§. tartalmazza.

3./A Felügyelő Bizottság részletes szervezeti és működési szabályait

 saját ügyrendje állapítja meg, amelynek jóváhagyása saját hatás-

 körébe tartozik. A Bizottság ügyrendjének egy példányát az

 Egyesület irattárában is őrizni kell.

1. **§**

 **AZ ETNIKAI ÉS FEGYELMI BIZOTTSÁG**

1./ az Etnikai és Fegyelmi Bizottság az Egyesület elnöke által elrendelt fegyelmi és etnikai

 ügyekben jár el, tevékenységéről a taggyűlésnek tartozik

 beszámolni. A bizottság elnökét és két tagját a taggyűlés választja.

 Ök az egyesületben más tisztséget nem tölthetnek be.

2./ Az Etnikai és Fegyelmi Bizottság jogkörét az alapszabály 23. §. tartalmazza.

1. **§**

 **JELÖLŐ ÉS SZAVAZATSZEDŐ BIZOTTSÁG**

1./A Jelölő Bizottság az Egyesület tisztségviselőinek, valamint a

 Felügyelő Bizottság és az Etnikai és Fegyelmi Bizottság tagjainak megválasztására szolgáló, a személyi javaslatokat előkészítő és azokat a közgyűlés elé terjesztő ellenőrző szerv.

2./ A Jelölő Bizottság tagjaira, elnökére (10 fő) az elnökség tesz

 javaslatot, megválasztásukról a taggyűlés egyszerű szótöbb-

 séggel határoz. Megbízatásuk egy évre szól, és a tisztújító

 közgyűlésig tart.

3./Ha a választás titkos szavazással történik, a szavazás lebonyo-

 lítását, a szavazatok összeszámlálását 5 tagú Szavazatszedő

 Bizottság végzi. Tagjait és elnökét a levezető elnök javaslatára a

 taggyűlés nyílt szavazással, egyszerű szótöbbséggel választja meg.

1. **§**

 **ÁLLANDÓ ÉS IDEIGLENES BIZOTTSÁGOK**

1./ A taggyűlés, valamint az elnökség javaslattevő, véleményező

 és szaktanácsadó szerveként állandó, vagy eseti bizottságokat

 hozhat létre, illetve azokat megszüntetheti.

2./A szakbizottság feladatát és működési körét az őt létrehozó

 testület határozza meg, munkarendjét az Alapszabály és a jelen

 Szabályzat figyelembe vételével maga alakítja ki, s amelynek egy

 példányát az Egyesület irattárában kell megőrizni.

 **V.**

 **AZ EGYESÜLET TISZTSÉGVISELŐI**

1. **§**

**1./Az Egyesület tisztségviselői:**

 a./az elnök

 b./alelnökök,

 c./titkár

 d./házipénztáros,

 e./4 tag + 1 póttag,

 f./az állandó bizottságok elnökei, + 2-2 tag.

2./az Egyesület tisztségviselőinek megválasztására, jogállására

 vonatkozó részletes szabályokat az Alapszabály tartalmazza.

3./az Egyesület tisztségviselőjévé egyesületi felnőtt tagot

 [Alapszabály 16.§.(2)], valamint Bizottságok

 és szakbizottságok tagjává csak büntetlen előéletű, horgász

 egyesületi tagsággal rendelkező személyt lehet jelölni.

 **VI.**

 **AZ EGYESÜLET VAGYONA**

1. §

1./ az Egyesület vagyonát a tagok által befizetett éves tagsági díjak

 a pártoló tagok és támogatók önkéntes adományai, a vagyont

 képező ingó és ingatlan vagyontárgyak, a halászati haszonbérleti

 és egyéb vagyon értékű dolgok képezik.

2./a tagdíj összegét az elnökség állapítja meg. A tagdíj összegét úgy

 kell megállapítani, hogy az abból befolyt összeg az Egyesület mű-

 ködésének alapvető feltételeit biztosítsa. A tagdíjat akkor is meg

 kell fizetni, ha az adott évben a tag nem váltott ki tagsági lapot.

3./Tartozásaiért az Egyesület saját vagyonával felel. Az Egyesület

 a jóváhagyott éves költségvetés alapján gazdálkodik, amelyet

 az Egyesület elnöke terjeszt a Vezetőség jóváhagyása után a

 taggyűlés elé.

4./A vagyonkezelés szabályait az Alapszabály 24.§-a tartalmazza.

5./Az Egyesület ingatlantulajdonainak kezeléséről és elidegenítéséről

 az elnökség javaslata alapján a taggyűlés dönt.

 **VII.**

 **VEGYES RENDELKEZÉSEK**

1./ Ezt a Szervezeti és Működési Szabályzatot (SZMSZ) az Egyesület

 elnökségének előterjesztése alapján az Egyesület taggyűlése

2013. június 9-án megtárgyalta és a taggyűlés …………/2013. számú határozatával – a jelenleg hatályos SZMSZ módosításaként - elfogadta, és az 1. § 1./ pontjában foglalt időpontban hatályba léptette.

Abony 2013. június 9.

Fehér Endre sk. Szabó Géza sk.

 titkár elnök

 **Tartalomjegyzék**

1. BEVEZETŐ

(1., 2. §)

1. ÁLTALÁNOS RÉSZ

(3., 4., 5., 6., 7. §)

1. AZ EGYESÜLET VISZONYAI

 (8. §)

1. AZ EGYESÜLET SZERVEZETE

(9., 10., 11., 12., 13., . §)

1. AZ EGYESÜLET TISZTSÉGVISELŐI

(14. §)

1. AZ EGYESÜLET VAGYONA

(15. §)

1. VEGYES RENDELKEZÉSEK